Michal Šujan

Doc. RNDr. Michal Šujan, PhD. (* 10. november 1988) je slovenský geológ a vysokoškolský pedagóg. Pôsobí na Prírodovedeckej fakulte Univerzity Komenského v Bratislave. Je odborník na sedimentológiu a geochronológiu, podieľa sa na vývoji datovania ílových sedimentov pomocou kozmogénnych nuklidov.

 Život 
Jeho rodičia sú geológ Martin Šujan a odevná a textilná výtvarníčka a publicistka Zuzana Šujanová-Gregušová. Z otcovej strany bol jeho starý otec scénograf Otto Šujan. Z maminej strany reštaurátor a sochár Milan Greguš.

Študoval na Prírodovedeckej fakulte Univerzity Komenského v Bratislave. Bakalársky odbor Všeobecná geológia (2010) a magisterský odbor Dynamická geológia (2012) absolvoval pod vedením doc. Jozefa Hóka na Katedre geológie a paleontológie. Následne nastúpil na doktorandské štúdium sedimentológie pod vedením prof. Michala Kováča. V roku 2016 získal doktorát (PhD.). V rámci štúdia sa začal venovať novej metodike datovania ílovitých sedimentov pomocou kozmogénnych nuklidov Be, ktorú riešil v spolupráci s pracoviskom Centre Européen de Recherche et d’Enseignement des Géosciences de l’Environnement (CEREGE) v Aix-en-Provence pod vedením Régisa Brauchera. Túto metodiku použil na datovanie predtým zle preskúmaných vrchnomiocénnych až kvartérnych hornín v oblasti Dunajskej panvy. V roku 2021 obhájil habilitačnú prácu Geochronologický výskum vrchnomiocénnych až kvartérnych depozičných systémov vybraných častí Panónskeho panvového systému a bol habilitovaný na docenta.

V minulosti pôsobil aj ako externý vedecký spolupracovník a poradca pre geohazardy v súkromnej sfére a od roku 2016 je vedeckým pracovníkom na Katedre geológie a paleontológie na Prírodovedeckej fakulte Univerzity Komenského v Bratislave. Od roku 2024 pôsobil aj ako vedecký pracovník v Prírodovednom centre vo Vilniuse, Litva. V súčasnosti vyučuje na Prírodovedeckej fakulte sedimentológiu, geochronológiu a ďalšie predmety.

 Ocenenia 
 2023: ESET Science Award – finalista kategórie: Výnimočná osobnosť vedy do 35 rokov.
 2024: IUGS Early Career Scientist Award – na 37. medzinárodnom geologickom kongrese 2024 v juhokórejskom Busane

 Popularizácia 
Početné popularizačné články, rozhovory a profily v slovenských periodikách na témy súvisiace s jeho vedeckou profesiou: napr. panvový vývoj sedimentačných bazénov, evolúcia Panónskeho jazera, neogénny a kvartérny vývoj územia Slovenska, zemetrasenia vo Viedenskej panve počas posledného zaľadnenia, diskusia na tému megajazera Paratethys na Slovensku, či zatopenie územia Bratislavy počas existencie Panónskeho jazera a pod.

 Významné publikácie 
Medzi najvýznamnejšie publikácie Michala Šujana patria:

Monografie, kapitoly v monografiách a vysokoškolské učebnice:
 Šujan, M., 2019: Bratislava naprieč miliónmi rokov – súhra sedimentácie a tektoniky. In: Šimkovič, V. a Vozárová, T. (Eds.), Bratislava a more – Geológia Bratislavy ako inšpirácia architektonickej tvorby, Spektrum STU, Bratislava
 Šujan, M., 2021: Sedimentológia klastík: procesy ukladania a analýza fácií. Bratislava, Univerzita Komenského v Bratislave, 208 s., ISBN: 978-80-223-5099-0.
 Tari, G. C., Kitchka, A., Krézsek, C., Lučić, D., Markič, M., Radivojević, D., Sachsenhofer, R. F., Šujan, M. (eds.), 2026: The Miocene Extensional Pannonian Superbasin, Volume 1: Regional Geology. Geological Society, London, Special Publications, 554, 1
 Tari, G. C., Kitchka, A., Krézsek, C., Lučić, D., Markič, M., Radivojević, D., Sachsenhofer, R. F., Šujan, M. (eds.), 2026: The Miocene Extensional Pannonian Superbasin, Volume 2: Geoenergy Exploration. Geological Society, London, Special Publications, 555, 1

Články
 Šujan, M., Aherwar, K., Vojtko, R., Braucher, R., Šarinová, K., Chyba, A., Hók, J., Grizelj, A., Pipík, R.,Lalinská-Voleková, B., Rózsová, B., AsterTeam, 2024. Stratigraphic, sedimentological, geochemical, mineralogical and geochronological data characterizing the Upper Miocene sequence of the Turiec Basin, Western Carpathians (Central Europe). Data in Brief, 109810.
 Šujan, M., Aherwar, K., Chyba, A., Rózsová, B., Braucher, R., Šujan, M., Šipka, F., AsterTeam, 2023.Surviving from transgression to regression of Lake Pannon: Fan deltas of the Nemčiňany Fm.persisted across the rifting until the post-rift stage of the Danube Basin, western Slovakia. Geologica Carpathica 74, 6, 469488.
 Šujan, M., Aherwar, K., Vojtko, R., Braucher, R., Šarinová, K., Chyba, A., Hók, J., Grizelj, A., Pipík, R.,Lalinská-Voleková, B., Rózsová, B., AsterTeam, 2023. Application of the authigenic 10Be/9Be dating to constrain the age of a long-lived lake and its regression in an isolated intermontane basin: The case of Late Miocene Lake Turiec, Western Carpathians. Palaeogeography, Palaeoclimatology, Palaeoecology 628, 111746.
 Šujan, M., Braucher, R., Chyba, A., Vlačiky, M., Aherwar, K., Rózsová, B., Fordinál, K., Maglay, J., Nagy, A.,Moravcová, M. and AsterTeam, 2023. Mud redeposition during river incision as a factor affecting authigenic 10Be/9Be dating: Early Pleistocene large mammal fossil-bearing site Nová Vieska, eastern Danube Basin. Journal of Quaternary Science, 38, 3, 347364.
 Šujan, M., Rybár, S., Thamó-Bozsó, E., Klučiar, T., Tibenský, M., Sebe, K. 2022. Collapse wedges inperiglacial eolian sands evidence Late Pleistocene paleoseismic activity of the Vienna Basin Transfer Fault (western Slovakia). Sedimentary Geology 431, Art. No. 106103.
 Šujan, M., Braucher, R., Mandic, O., Fordinál, K., Brixová, B., Kyška Pipík, R., Šimo, V., Jamrich, M., Rybár, S., Klučiar, T., Aster Team, Ruman, A., Zvara, I. and Kováč, M., 2021: Lake Pannon transgression on the westernmost tip of the Carpathians constrained by biostratigraphy and authigenic 10Be/9Be dating (Central Europe). Rivista Italiana di Paleontologia e Stratigrafia, 127(3): 627653.
 Šujan, M., Rybár, S., Kováč, M., Bielik, M., Majcin, D., Minár, J., Plašienka, D., Nováková, P., Kotulová, J., 2021: The polyphase rifting and inversion of the Danube Basin revised. Global and Planetary Change 196, 103375.

 Referencie 

 Externé odkazy 
 Michal Šujan na webe Katedry geológie a paleontológie Prírodovedeckej fakulty UK
 Geológ Šujan o dávnom Panónskom jazere: Na Slovensku malo hĺbku stoviek metrov – rozhovor v denníku SME (2022)
 O čistej energii zo Zeme s Michalom Šujanom – rozhovor na webe časopisu .týždeň (2024; audioverzia mimo paywall)

Kategória:Osobnosti z Bratislavy
Kategória:Slovenskí geológovia
Kategória:Vyučujúci na Prírodovedeckej fakulte Univerzity Komenského v Bratislave
Kategória:Absolventi Prírodovedeckej fakulty Univerzity Komenského